Author: Bobi
Last saved by: Goran Stojic

MINISTAR LJAJIĆ OBIŠAO RENOVIRANE TERENE U ROVČETU
Tvrđava da bude fabrika para

* U rekonstrukciju više igrališta uloženo 60 miliona dinara iz državne kase, sledi uređenje bedema,  postavljanje video-nadzora i rasvete, u vrednosti od 20 miliona dinara  
* Tvrđava i Arheološko nalazište Medijana moraju biti magnet za turiste, istakao ministar Rasim Ljajić
 
 U popularnom niškom Rovčetu kraj Tvrđave renovirani su sportski tereni, za šta je iz državne kase izdvojeno 60 miliona evra.     
  Prema rečima Rasima Ljajića, ministra trgovine, turizma i telekomunikacija, koji je juče obišao rekonstruisana igrališta u Rovčetu, u drugoj fazi, vrednoj 20 miliona dinara biće uređena sama Tvrđava i njeni bedemi. Na taj način, uz privođenje kraju radova na Arheološkom nalazištu Medijana, Niš bi dobio u novom ruhu, prema rečima Ljajića, dve izuzetno atraktivne lokacije za privlačenje turista.
 “Tvrđava mora da bude mala fabrika novca za Niš. Ona je jedna od najlepših tvrđava u regionu i mora privući turiste. Siguran sam da će se svaki dinar uložen u Tvrđavu višestruko vratiti”, rekao je Rasim Ljajić. “Niš moramo vratiti na turističku mapu Srbije, jer ima sve potencijale za to, počev od saobraćajne infrastrukture i aerodroma.”
 On je dodao da trenutno pet turističkih odredišta u Srbiji, Beograd, Novi Sad, Kopaonik, Zlatibor i Vrnjačka banja privlače čak 75 odsto ukupnog broja turista u Srbiji.
 “Nadamo se da ćemo ove godine u Nišu broj turista premašiti 125.000, što je znatno više u odnosu na prošlu godinu. Niš mora biti među najtraženijim destinacijama. Zato ćemo nastaviti sa projektima u Nišu”, naglasio je Ljajić.    
 Kraj Tvrđave su uređeni tereni na potezu od Autobuske stanice do drvenog mosta prema tehničkim fakultetima - fudbalski (rukometni), košarkaški, atletske staze i deo tvrđavskog bedema.
 “Posle više decenija, prostor koji je bio zapušten ii pretvoren u deponiju, konačno služi svojoj svrsi. Tereni će biti fizički obezbeđivani, a u drugoj fazi postavićemo kamere, posebnu rasvetu i signalni sistem za obaveštavanje. Takođe, u drugoj fazi rekonstruisaćemo bedem Tvrđave”, naveo je Bulatović.
                                                     O.M.

Antrfile 1

Baterijskom lampom do para

Bulatović je podsetio da je za ulaganje državnog novca u Rovče bila presudna Ljajićeva ranija poseta Nišu, kada su zajedno jedne večeri sa baterijskim lampama obišli zapušteni pojas oko Tvrđave.

Antrfile 2

“Odmor” za Ljajića? 
 
Ljajić je odgovarajući na novinarsko pitanje rekao da ne zna da li će Vlada Srbije pretrpeti rekonstrukciju, navodeći da to nije pitanje za njega, već kako je rekao, “za premijerku Anu Brnabić i stožernu stranku”, odnosno SNS.
 On je komentarisao i izjavu Maje Gojković, predsednice srpskog parlamenta, o tome da “neki ministri treba da se odmore”.
 “Verovatno je mislila na mene”, uz osmeh je rekao Ljajić.

LEG:BIĆE JOŠ ULAGANJA U TVRĐAVU,SVAKI DINAR ĆE SE VRATITI:ministar Ljajić obišao renovirane terene
LEG:NIŠLIJAMA VRAĆENO OMILJENO SPORTSKO SASTAJALIŠTE:obnovljeni tereni u Rovčetu
(Projekat “Nišlije se uključuju u odlučivanje” sufinansiran iz budžeta grada Niša)